અમદાવાદ, 9 મેઃ ભુવનેશ્વર કુમાર(14-4) અને ડેલ સ્ટેન(31-2)ના દમદાર પ્રદર્શનની મદદથી સનરાઇઝર્સ હૈદરાબાદ ટીમે ગુરુવારે સરદાર પટેલ સ્ટેડિયમમાં રમાયેલી આઇપીએલ 7ની પોતાની સાતમી મેચમાં રાજસ્થાન રોયલ્સને 32 રનથી પરાજય આપ્યો છે. રાજસ્થાન રોયલ્સની આ સતત ચોથી હાર છે. સાથે જ પોતાના નવા ઘર અમદાવાદમાં રાજસ્થાનને બે મેચોમાં પહેલી હાર મળી છે. આ જીત સાથે હૈદરાબાદ છ અંકો સાથે આઠ ટીમોના પોઇન્ટ ટેબલમાં પાંચમાં સ્થાને પહોંચી ગઇ છે.